Järgnev saade on valminud tänu J.Meyeri teenistuspartnerite toele.
LOOTUSE KÄSI
Jeff, räägi pisut sellest, millised olid orkaan Sandy tagajärjed
ja mille poolest erineb seekordne abi kõigist varasematest.
Arutasime just eile õhtul seda,
kui erinev on orkaan Sandy orkaan Katrinast.
Üks me töötajaist ütles selle kohta, et see on katastroof katastroofis.
Üks asi oli need üleujutused, mille tõttu paljud oma kodu kaotasid.
Kuid katastroof selle keskel oli see, et elektriühendus katkes.
Räägi sellest, kui oluline on inimeste kokku koondamise sünergia?
Eraisikutest vabatahtlikud, kogudused,
sina ja meie - kuidas see kõik kokku toimib?
Meie jaoks on üks olulisemaid asju kaasata kohalikke kogudusi,
sest kas päeva, nädala või mis iganes muu aja pärast
vuravad need kaubikud siit minema.
Kuid kohalikud inimesed jäävad siia, nii nagu ka kohalikud kogudused.
Õnneks aga on neil tekkinud omavaheline kontakt,
kuna kogudus on tulnud rahvale appi.
Nad pole öelnud: "Tulge kirikusse!",
vaid nad on tulnud appi inimeste tavapärasesse elukeskkonda
ja see on see, mis puudutab inimesi.
See ongi kogu loo eriline pool,
et mitte ükski inimene ega organisatsioon
ei saa selle eest au endale.
Vaid inimesed mõistavad, et tegelikult on Jumal selle taga,
kes hoolib neist, armastab neid ja mõistab neid nende elu raskustes.
Aamen.
See on tõesti see, mida oleme nende katastroofide ajal näinud.
Nii orkaan Katrina kui 9/11 sündmuste järel,
kus kirikusse minejate arv nädal hiljem kasvas tohutult.
Inimesed on avatud ja tahavad kuulda midagi.
Kuulda midagi, mis mõjutaks nende elu.
Nad tahavad kuulda evangeeliumi.
Kõik see siin aga annab meile selleks võimaluse.
See siin ei näe välja nagu kirik,
kuid see on võimalus jagada Kristust.
Fakt on see, et meis on kõik juba olemas,
mida läheb tarvis võiduka elu elamiseks.
Kõik!
Kõik, mida vaid tegema pead, on õppima laskma tulla sel esile.
IGAPÄEVAELU RÕÕMUD
Ära rahuldu vaid mingi keskpärase, OK, vaevu toimiva eluga.
Püüdle võimaliku parima elu poole,
mis Jumalal on sinu jaoks varuks.
See on nagunii nii palju suurem ja kõrgem, kui arvatagi võiks
ja ainus viis seda mõista on seda kogeda.
Sõnakuulelikkus on meie jaoks äärmiselt oluline.
Meie kuulelikkus ei muuda mitte Jumalat,
vaid see on oluline meie endi jaoks,
kuna see võimaldab Jumalal vabastada me ellu asju,
mida me nii väga tahaks, aga mida meil sageli pole,
sest me pole tõestanud,
et oleme piisavalt küpsed, et nendega toime tulla.
Kui paljud teist teavad, et kuigi sa armastad oma last,
ei anna sa oma 10-aastasele sõiduks oma autot?
Nii peab ka Jumal vahel ootama asjadega,
mida Ta küll väga tahaks anda meile,
kuid mille jaoks me peame veel pisut kasvama ja arenema.
Vaatame koos Johannese 14:15
Isa, me täname Sind su sõna eest täna õhtul.
Usun, et see kasvatab rahva igatsust olla sõnakuulelikud Sulle.
Jeesuse nimel, aamen.
Johannese 14:15
"Kui te armastate mind, siis pidage mu käske!"
Päris lihtne, kas pole?
Selle üle ei pea isegi palju pead murdma.
Pole vaja ühtki teoloogi, kes selle lahti seletaks.
Ta ütleb lihtsalt ja otse:
"Kui te armastate mind, siis te peate ka minu käske."
Siinkohal on oluline tähele panna, et Ta ei öelnud:
"Kui te peate mu käske, siis ma armastan teid."
Ta armastab meid juba nagunii.
Tea, et Jumala armastus on täiuslik
ja Ta ei saa sind kuidagi rohkem armastada,
kui Ta sind juba armastab.
Nii et me ei saa oma sõnakuulelikkusega
osta rohkem Jumala armastust.
Jumala armastus ei saa enam kuidagi kasvada,
sest see on juba igatpidi täiuslik.
1 Johannese 4 ptk's on öeldud, et täiuslik armastus ajab hirmu välja.
Selle täiusliku armastuse all
peetakse silmas Jumala armastust oma laste vastu.
Seetõttu on oluline, et mõistaksid, et Jumal armastab sind täiuslikult.
Isegi, kui sina oled ebatäiuslik,
siis Tema armastus sinu vastu on täiuslik ja tingimusteta.
Tänapäeva inimestel on seda raske mõista,
sest me oleme nii harjunud sellega, et igal asjal on oma hind
ja iga asi tuleb välja teenida või seda väärida.
Kuid ma olen alati öelnud, et Jumal ei ole müügiks.
Minu jaoks oli see oluline õppetund ja usun, et teie jaoks samuti.
Jumal ei taha, et kuuletuksime vaid selleks,
et kogeda Tema armastust.
Ta tahab, et kuuletuksime Talle, kuna usaldame Teda
ja et usuksime, et mida iganes Ta palub meil teha või mitte teha,
on meie endi huvides.
Jumal on hea Jumal.
Ja kõik, mida Ta teeb, on hea.
Jumalas pole mingit õelust ega kurjust.
Ei mingit kättemaksuhimu.
Kõik, mida Ta palub meil teha, on meie endi heaolu nimel.
Seetõttu Ta palub meil seda uskuda ja usaldada.
Kui ma loen midagi, öeldes:
"Nooh, Jumal tahab, et teeksin nii, aga ma teen hoopis naa,
mistõttu tundub, et pean vist pisut suunda muutma.
Aga pole hullu, sest see on minu heaolu nimel nagunii!"
See on see, kuidas peaksime seda nägema,
mitte nii, et: "Armas aeg, see on ikka nii raske!
Kristlikus elus muud polegi , kui too aga kõik ainult ohvriks!"
On siin saalis kedagi, kes on kogenud,
et kogu see jama, millest Jumal palub sul loobuda,
on midagi, mis tapab ja muudab su õnnetuks nagunii?"
Nii et lõpetagem see vingumine, otsekui see kõik oleks nii raske.
Las ma öelda sulle, mis on tegelikult raske!
Raske on see, kui sul pole mingit lootust,
ei mingit rahu,
ei mingit rõõmu,
ei mingit vahetut suhet Jumalaga,
olles täis kibedust ja meeleheidet,
omades pohmakaid
ja olles sõltuvuses kõigest, millest vähegi võimalik.
See on see, mis on raske.
Jumala täiega teenimine pole raske.
Nii et Jumala armastus meie vastu ei saa kasvada,
kuid meie armastus Tema vastu küll.
Meie armastus Tema vastu kasvabki.
Tahaks muide loota, et kui te viibite siin Jumala ligiolus
läbi ülistuse ja õpetuse
ning tänu osadusele teiste, Püha Vaimuga täidetud inimestega,
õppides ka Jumala Sõna,
siis mina usun, et ajaks, mil siit lahkute,
armastate te Jumalat pisut enam, kui siia tulles.
Oleks ju tobe õpetada teid kuuletuma rohkem Jumalale,
kui ma ei õpetaks, kuidas armastada Teda rohkem
ja lasta Tal armastada teid rohkem.
Sest ainus asi,
mis üldse mõjutaks teid olema tõeliselt sõnakuulelikud,
on Kristuse armastus.
Nii jättiski Jeesus meile väga lihtsa ja kergesti mõistetava mudeli:
"Kui te armastate mind, siis te ka kuuletute mulle."
Ma kuuletun täna Jumalale oluliselt rohkem, kui 30 aastat tagasi,
kui oma teenistusega alustasin.
Ma kuuletun Talle ka põhjalikumalt ning kiiremini, kui varem
ja kindlasti kehtib see paljude teiegi puhul.
Kuid samas saan ka tõdeda,
et ma armastan Teda nii palju enam, kui alguses.
Jah, ma armastasin Teda ka alguses,
kuid nagu paljude teistegi puhul,
tugines see sellele, mida Ta mu heaks oli teinud.
"Jee, mu patud on andeks antud ja ma olen teel taevasse!
Jeee, jeee, jeee!"
Samas õpime Teda armastama ka Tema ilu ja imelisuse tõttu;
Tema Sõna tõttu.
Ja mida enam me Teda kogeme ja oma elus toimetamas näeme,
lahendamas erinevaid olukordi,
seda enam me Temasse armume.
Ära vaid armasta Teda, aga ole ka armunud Temasse!
Selles on suur vahe.
2 Korintlastele 5:14 on teine sarnane piiblisalm.
Nägin, kuidas see toimis mu enda elus.
Mu elus oli asju, mille osas arvasin, et ei suuda neist loobuda või neid teha
kuniks armastasin Jumalat enam, kui mõnda seda asja.
Kui su elus on midagi, mida väga armastad
ja sul on raske sellest loobuda,
siis veeda rohkem aega Jeesusega ja Jumala Sõnaga.
Vaata, kui imeline Ta on
ja mida erilist Ta on su jaoks korda saatnud.
Armastus hakkab kasvama su südames
ja kuigi sa võid veel endiselt armastada seda miskit,
mis pole hea su jaoks,
on su armastus Jeesuse vastu siiski suurem kui selle asja vastu
ja armastus Tema vastu aitab ka loobuda sellest asjast.
Vaatame 2 Korintlastele 5:14
"Sest Kristuse armastus sunnib meid, kes me otsustame nõnda:
kui üks on surnud kõikide eest, siis on kõik surnud."
Nii seaduslikult kui ka positsiooni poolest
oli Jumala silmis nii,
et kui Kristus suri, surime ka meie.
Sest kõiki, kes Temasse usuvad, nähakse ka Temas olevat.
Nii et me surime patule.
See tõeline sina, see sinu vaimne, uuestisündinud sina
ei taha teha pattu, olla sõnakuulmatu ega teha midagi valesti.
Kui seda tahad, on sul probleem su hinge ja mitte su vaimuga.
St probleemi su meelte, su tahte ja tunnetega.
Need on need valdkonnad, mis tuleb Jumalale üle anda
ja see on protsess, mis võtab aega ega sünni üle öö.
Me kõik oleme teekonnal,
kuid peaksime siiski selles osas üha paremaks ja paremaks muutuma.
Vaatame 2 Korintlastele 5:15
See on üks mu lemmikuid.
"Ja ta on surnud kõikide eest, et elavad ei elaks enam enestele..."
Las ma küsida te käest: kellele te elate?
Te ei pea kõva häälega vastama, aga kellele te elate?
Iseendale ja iseenda heaolu nimel?
Kui me pole valvsad,
võib isegi me suhe Jumalaga muutuda millekski, mis on meie nimel.
Millekski, kus Jumal peab mulle pidevalt midagi andma.
Andma, mida tahan ja õnnistama mind.
Kuid Ta suri me eest selleks,
et me ei elaks enam isekat ja enesekeskset elu.
"Ta on surnud kõikide eest, et elavad ei elaks enam enestele,
vaid temale, kes on nende eest surnud ja üles äratatud."
Öelge palun: "Ma ei pea elama iseendale."
Sest mida enam me iseendale elame, seda õnnetumad me oleme.
Nüüd, mis on mu eesmärk te jaoks sel nädalavahetusel?
Mul on alati mingi eesmärk oma õpetustega;
üks siht, kuhu suunas teid juhtida.
Tahan teid viia kui ühele teekonnale, mis ka kuhugu kohale viiks.
Ma ei taha teid jätta sellisteks, kellena teid eest leidsin.
Mitte, et te halvas seisus oleks,
aga tahan, et jõuaksite siit lahkudes veelgi paremasse seisu.
Mu eesmärk on suurendada teie igatsust ja meelekindlust
kuuletuda Jumalale kiiremini ja põhjalikumalt, kui seni.
Me kõik vajame seda, sh ka mina.
Tahan areneda selles, et kuuletuda kiiresti ja täielikult Jumalale.
Räägin palju sellest täielikust kuulekusest,
sest vahel me kuuletume Jumalale vaid natukene,
arvates, et oleme teinud kõik, mida Ta on meil palunud,
kuigi tegelikult me pole olnud lõpuni kuulekad.
Keegi siinolijaist ei kasva Jumalas, kui ta ise seda ei taha.
Sest esiteks: kasv Jumalas pole võimalik ilma õppimata
ja ka ilma seda tahtmata.
Nii et tahan suurendada teie igatsust ja otsusekindlust.
Sul peab olema nii igatsust kui ka otsusekindlust,
et minna lõpuni koos Jumalaga.
Otsusekindlus on ka midagi, mida Jumal meile annab.
Need kõik on asjad, mille Ta paneb meie sisse.
Piibel ütleb, et Jumal on andnud meile enesevalitsuse ja korra vaimu.
Kujutage ette!
Osad teist ütlevad: "Ma pole väga distsiplineeritud ja ennast valitsev",
kuid see ei vasta tõele.
Sest kui oled uuestisündinud kristlane,
on sul ka piisavalt enesevalitsust ja korda.
Võib-olla need pole veel jõudnud su vaimust su hinge,
kuid fakt on see, et meis on kõik, mida me vajame,
et elada võidukat elu.
Kõik on olemas.
Kõik, mida vaid tegema pead, on õppima laskma seda välja.
Tean, et osad teist ragistavad ajusid praegu.
Kui paljud teist teavad kohe praegu mõnda oma elu valdkonda,
kus olete sõnakuulmatu ja asjad on vaja korda saada?
Andke käega märku.
See on nüüd küll hämmastav, kui palju ülestõstetud käsi ma näen.
Kuulge kallid, las nüüd ema ütleb teile midagi.
Mida me oma lastele ütleme?
"Tee lihtsalt seda, mida ma käsin sul teha."
"Ma räägin ju seda kõike su enda heaolu nimel."
Onju nii?
Ma lihtsalt tahan, et oleksite ausad. Ma ei mõista teid hukka ega midagi.
Aga see ei peaks olema nii,
et iga käsi saalis tõuseb sellise küsimuse peale.
Meil võiks heal juhul olla mõned käed,
mis kuuluvad ka neile, kes veel ei tunne väga Jumalat
või pole selles vallas õpetust saanud.
Me peame jõudma punkti, kus me ei tiirle 40 aastat kõrbes
nagu iisraellased seda tegid.
Tegu oli kõigest 11-päeva teekonnaga,
milleks neil kulus 40 aastat,
käies ikka ja jälle ümber ühe ja sama mäe.
Piibel aga ütleb, et see lugu olgu meile õpetuseks.
Nii et las ma öelda veelkord:
minu igatsus on suurendada teie igatsust ja meelekindlust
kuuletuda Jumalale täielikumalt ja kiiremini.
Teate, miks?
Sest Jumal tahab, et teil võiks olla parim elu,
mida Ta teile eales kinkida võib.
Mida ma mõtlen Jumalale kuuletumise all?
1. Kuuletu Tema kirjapandud Sõnale.
Kõik, mida Piibel ütleb teha või mitte teha, siis nii on.
Te panete mind seekord ikka kõvasti pingutama, mis?
Las ma kerida veidi tagasi ja proovida uuesti.
Kõik...
Kõik, millest te Piiblist loete selle kohta, mida teha või mitte teha,
siis nii ka on.
Tänan!
"Ma ei saa Piiblist väga hästi aru!"
Siis hakka pihta nende osadega, millest saad.
"Huvitav, mis selle salmi tegelik mõte ikka on?"
Võtame väga lihtsa näite:
andesta oma vaenlastele
ja palveta nende eest, kes sulle haiget teinud,
neid õnnistades.
Mis tõlgendust need salmid enam vajavad?
Teate, me oleme rohkem haritud, kui sõnakuulelikud.
Meil on paksud pead ja kõhetunud hinged.
Inffo, info, info!
Kui aga selle rakendamiseks läheb, oleme kui puuga pähe saanud.
"Ma ei tea, Jumal, mida Sa selle all ikka tegelikult mõtled?"
"Ma ei tea..."
"Mul on see küll Piiblis alla joonitud,
aga ma pole päris kindel, et sellest õigesti aru saan..."
Ma räägin ju tõtt, kas pole?
Me sulgeme selle kuristiku täna sõnade ja tegeliku elu vahel.
Nii et esimene pühendumise samm on kuuletuda Jumala Sõnale.
"Aga see on nii raske andestada!"
Ma tean, et osa neid korraldusi esitavad suure väljakutse,
kuid Jumal on tõotanud ka meile anda oma armu,
et teha kõike, mida Ta meil palub.
Sa ei pea üksi hakkama saama,
vaid Jumal annab sulle selleks armu, väe ja võime seda kõike teha,
kui sa tõesti tahad seda teha.
Peale uuestisündi olete te Jumalaga kaastöölised.
Ta ei oota, et teeksime midagi vaid üksi,
aga Ta ei tee ka asju meie eest ära.
Ta ei anna mulle mingit helget tunnet, mis paneks mind teistele andestama,
vaid Ta tahab, et ma ka ise tahaks seda teha.
Ja et ma oleks isegi valmis maksma hinda selle eest.
Kas te arvate, et Jeesus ei maksnud hinda
selle vabaduse eest, mis meil täna on?
Muidugi maksis!
See ei pruugi olla kerge andestada neile,
kes on sulle haiget teinud,
kuid igal juhul on see kergem, kui olla terve elu kibestunud.
Jumal teab seda.
Või võtame mõne teise "lihtsa" salmi nagu...
"Usu parimat!"
Mmmmmm...
"No tead, mul lihtsalt on probleeme kahtlustamisega.
Ma lihtsalt olen kahtlustav inimene."
Ei ole! Piibel ütleb, et tuleb uskuda parimat!
Seega, kui mul on kahtlustav, õel, väärastunud,
eksimusi otsiv kriitiline meel...
Teil muidugi mitte, aga mul küll oli kord.
Ja kui ma pole ettevaatlik, võin endiselt leida kõiges vigu.
On mul selles vallas liitlasi?
Seega pean otsustama: "Jumal, sa ei taha seda kõike mu ellu
ja seetõttu ei taha ka mina enam elada nii."
See võib võtta aega, et saada need asjad joonde Jumalaga
kuid pole hullu, sest usun siiralt,
et kui oled otsustanud saavutada võidu mõnes eluvaldkonnas
ja teed koostööd Jumalaga,
on sul võit juba käes, sest Jumal näeb su südant.
Kuulete te mind?
Kui oled otsustanud saavutada võidu mõnes oma eluvaldkonnas
ega taha enam elada vanaviisi, teades, et see pole Jumala tahe,
siis ma usun, et Jumal peab seda juba tehtud diiliks.
Kõik, mida vaid tegema pead, on elama selle välja.
Ma pidin oma elus jõudma punkti, kus ütlesin,
et ma ei taha enam elada andestamatuses ega pahameeles.
Ma polnud sellega enam nõus.
Ja kui keegi tegigi mulle haiget ja kõik see vana jura esile tõusis,
läksin kuhugi kõrvale ja lugesin oma Piiblit.
Sattusin kord ühte kohta, kus ütlesin Jumalale:
"Ilma sinu abita ei suuda ma lahkuda siit nii nagu peaksin."
Nii et kui sul jagub piisavalt meelekindlust,
et olla see, kes Jumal tahab, et sa oleks,
siis kõik, mida Ta tahab, et sa omaks, saab olema sinu,
kuna Ta teab, et Ta võib usaldada sind.
Aamen?
Nii et esimene samm on kuuletuda Jumala Sõnale,
teine asi aga kuuletuda
isiklikele Püha Vaimu märguannetele ja juhtimisele meie elus.
See on meie ja Püha Vaimu vaheline asi
ja see on valdkond, kus vajame palju õpetust.
Meil pole küll selleks täna aega,
kuid Jumal ei juhi kõiki kõiges ühtemoodi.
Jah, kõik, mis on kirjas Piiblis, puudutab meid kõiki ühtemoodi,
kuid Piibel ei ütle mulle, kas osta uut autot või mitte.
Piibel ütleb küll, et tuleb käituda targasti.
Ka ei anna Piibel mulle täpset ajastust kõige kohta.
Piibel ei ütle mulle, kas on õige aeg rääkida Dave'ga teemal,
mis pole ehk kõige populaarsem.
Piibel ei anna mulle konkreetseid juhiseid
iga väiksemagi detaili kohta, mida vajan teada või teha.
Küll aga teeb seda Püha Vaim.
Püha Vaim teeb seda.
Kuid see nõuab julget kristlast, et lasta end juhtida Pühal Vaimul.
Sest kui lased end Temal juhtida,
ei juhi Ta sind samal moel nagu teisi ja see on veidi hirmuäratav.
Aamen?
Sul peab olema julgust, et lasta end Pühal Vaimul juhtida.
Oswald Chambers on öelnud:
"Riskides sellega, et sind peetakse fanaatikuks,
pead siiski kuuletuma Jumalale."
Mulle meeldib see!
Sest kui sa otsustad olla sõnakuulelik Jumalale,
peab ühiskond sind fanaatiliseks, religioosseks hulluks.
Sind mõistetakse hukka ja sind kritiseeritakse
ning keegi ei taha sinuga mingit pistmist teha.
Piibel ütleb, et kui meid kiusatakse taga õiguse pärast,
oleme me kõige õnnistatum kamp üldse.
Samas kui ütlen, et kuuletu Jumalale sõltumata ühiskonna arvamusest,
ei pea ma silmas seda,
et peaksid muutuma mingiks religioosseks veidrikuks.
See pole see, millest ma räägin.
Sa pead ühtaegu olema ka inimeste keskel ja armastama neid.
Peegeldama Jumalat, aga mitte religioossel moel.
Sa ei pea igale ettejuhtuvale jutlust pidama,
vaid peegeldama neile Jumala loomust ja armastama neid,
samas mitte tehes kõike, mida nemad teevad.
Sa ei saa rääkida kõigest, millest nemad räägivad;
käia kõikjal, kus nemad käivad;
näha kõiki filme, mida nemad vaatavad.
Ole eeskujuks,
kuid ära mine kompromissidele nende sõpruse pärast.
Ära mine kompromissidele nende sõpruse pärast.
Johannese 14:15 ütles Jeesus:
"Kui te armastate mind, siis pidage mu käske!
Usun, et peaksime seda võtma kui tõotuse ja mitte kui käsuna.
Mida enam ma Jeesust armastan,
seda enam ma mõistan, kui hea Ta on ja mida Ta minu heaks teinud on
ja seda enam ma tahan ka kuuletuda Talle.
Asju on palju parem teha vabast tahtest, kui sunniviisil.
Jah, sa võid ju teha midagi, kuna tunned, et pead,
aga kasvõi oma suhetes lastega
ma tahaks, et nad teeks midagi vabast tahtest
ja mitte kohusetundest või seetõttu, et peab.
Nii et kui sa maadled mõnes vallas sõnakuulmatusega,
siis selle asemel, et pingutada rohkem olla tublim,
vaata pigem rohkem Jeesusele,
armasta Teda ja lase Tal ennast armastada
ning sa näed,
kuidas sõnakuulelikkusest saab su armastuse loomulik vili.
Jumalal on head plaanid me kõigiga
ja sõnakuulelikkus on ainus viis need kätte saada.
Jumala kirjapandud Sõna on hea koht, kust alustada,
nii et uuri aga Jumala Sõna
ja õpi astuma välja Püha Vaimu märguannete peale.
Pakume sulle täna 4 CD õpetust "Sõnakuulelikkus",
mis räägib kitsa tee järgimisest parimasse ellu.
On olemas nii lai kui ka kitsas tee
ja me saame ise valida, kumba mööda läheme.
Laiem tee võib küll tunduda mugavam me lihalikule loomusele,
kuid kitsas tee toob esile parima elu, mille nimel Jeesus meie eest suri.
Kuidas meie teenistus sellest kasu saab?
Esiteks seeläbi, et sina saad osa Jumala Sõnast,
aga samas aitab see meil tasuda eetriaja eest,
jõuda puudustes olevate inimesteni üle maailma.
Me toetame lastekodusid, veekaevude rajamist,
inimeste toitmist ja palju muud,
millest kõigest sa võid osaline olla, kui panustad meie teenistusse.
Nii et sina annad meile, meie sulle ja me kõik saame õnnistatud.
Sina saad Jumala Sõna ja meie saame aidata paljusid teisi,
nii et naeratus on garanteeritud kõigi suudel.
Telli endale need materjalid,
mis viivad sind parimale rajale, mis Jumalal on su jaoks.
Võid igapäevaselt jagada Jumala armastust
toetades erinevaid "Lootuse käe" ettevõtmisi
ja jagades evangeeliumi üle maailma.
Hakka meie partneriks juba täna, avaldades suurt mõju paljudele.
Mis iganes sul ka on anda,
see aitab meil taastada elusid ja tuua lootust hädasolijaile.
Nii et anna kogu südamest.
Võta meiega ühendust, leides me andmed me kodulehelt.
Aitäh, et muudad elusid läbi oma partnerluse.
Inimesed on üsnagi elevil me ajakirja ilmumise päevast.
Telli sinagi endale tasuta "Igapäevaelu rõõmud" ajakiri.
Ütlesin ma juba, et see on tasuta?
Oo jaa, see on tasuta!
Täpsem tellimisinfo me kodulehelt.
Järgmises saates...
Peamine asi, mida tahan, et meelde jätaksite,
on minu ja mu venna lugu.
Kaks inimest,
kes kasvasid üles samas kodus, võrdsete võimalustega -
üks suri mahajäetud hoones, teine kuulutab evangeeliumi.
Tõlge: Anne-Ly Raukas
Nähtud saade valmis tänu J.Meyeri teenistuspartnerite toele